Kongsberg Colt

**11,25 m/m Automatisk pistol M/1914**, populært kalt **«Kongsberg Colt»**, er en norskprodusert versjon av den amerikanske Colt M1911-pistolen, produsert på Kongsberg Våpenfabrikk fra 1916 til 1947.

## Approbering
Det norske forsvaret approberte 7,5 mm Nagantrevolver (M1893) i 1893 og den var forsvarets sidevåpen inntil Colt M1911 ble approbert 24. september 1914, etter anbefaling av «Pistolkommisjonen av 1914», som ble formelt oppnevnt 26. mars 1914 av Forsvarsdepartementet. I 1915 kom Norge og Fabrique Nationale i Belgia til enighet om en lisensavtale som resulterte i at Norge fikk tillatelse til å starte produksjon av Colt M1911 pistoler til sine militære styrker. Det ble bestemt at den skulle produseres på Kongsberg Våpenfabrikk i Norge. Kaliberet er .45 ACP, og magasinkapasiteten syv patroner, samme som Colt M1911.

;Pistolmodeller som ble vurdert for det norske forsvaret i 1914
* Fidjeland – 9&nbsp;mm 
* Sunngaard – 6,5&nbsp;mm 
* Krag – 11,6&nbsp;mm 
* Bjørgum – 9&nbsp;mm og 10,15&nbsp;mm 
* Colt – 11,43&nbsp;mm (.45 ACP) 
* Webley & Scott – 11,6&nbsp;mm (.455 Webley) og 9&nbsp;mm (.38/200) 
* Schouboe – 11,35&nbsp;mm
* Steyr – 9&nbsp;mm
* Mauser – 9&nbsp;mm og 7,65&nbsp;mm

## Produksjon
Produksjonen av Kongsberg Colt startet i 1916. I 1917 ble de første 95 pistoler produsert og stemplet «COLT AUT. PISTOL M/1912». Disse pistolene var stort sett omtrent identiske med Colt M1911.

Kongsberg Våpenfabrikk kom i gang med masseproduksjon fra 1918. En par vesentlige endringer ble gjort på våpenet. Sleideutløseren ble forlenget for enklere håndtering. Dette gjorde at det ble en utskjæring i venstre skjefteplate. Disse nye pistolene fikk stemplet inn på venstre side: «11.25 m/m AUT. PISTOL M/1914», hvor årstallet som er referert er korrekt da våpenet ble approbert i 1914. Ca  pistoler ble laget frem til 1939, men ifra 1929 til 1939 var produksjonen veldig lav, kun 871 pistoler ble laget.

Etter Tysklands invasjon av Norge i 1940 ble produksjonen satt i gang igjen av tyskerne i 1941. Det var kun i 1945 at pistolene ble Waffenamtmerket (med WaA84). Kun 920 pistoler med slik merking ble levert før krigen var slutt. Den første med serienummer 29615 ble levert 29. mars 1945. Den siste med serienummer 30534 ble levert til tyskerne den 5. mai 1945, rett før frigjøringen. Det er ikke trolig at noen av disse Waffenamt-merkede pistolene ble brukt i tyske avdelinger under andre verdenskrig.

**Produksjonsantall 1940–1945**
* 1940: ca. 50 pistoler
* 1941: ca. 4099 pistoler
* 1942: 3154 pistoler
* 1945: 920 pistoler

Det ble ikke levert noen pistoler i 1943 og 1944. Da ble produksjon av Krag-Jørgensen-geværer prioritert. Produksjonen foregikk frem til 1947. Totalt ble det laget  Kongsberg Colt pistoler i den ordinære serien for den norske hæren og marine.

## Bruk
Pistolen ble brukt i det norske Luftforsvaret, Heimevernet og Hæren frem til den ble erstattet av østerrikske Glock 17 (P-80), som ble levert først på vinteren 1986. I 1991 la Sjøforsvaret ned skyteforbud i fredstid på pistolen grunnet at man mente de var usikre i forhold til teknisk stand, og at det innebar en risiko for brukeren å skyte med dem. I 1992 ble det besluttet at våpenet var utrangert, og skulle innleveres, etter at man hadde foretatt materialundersøkelser på pistolene. Våpnene som ble innlevert (ca. 5 000 stk) ble overtatt av Forsvarsmuseet. Sjøforsvaret erstattet ettervert pistolene med Glock 17 de også.

## Forfalskninger
Det finnes forfalskede Kongsberg Colter, da Waffenamtmerkede Kongsberg Colt pistoler er relativt sjeldne og ettertraktet. Noen 1945 produserte pistoler som ble produsert etter WW2 (serienummer høyere enn #30534) har Waffenamtmerking, og også noen pistoler produsert i 1940/41/42 har Waffenamtmerkinger. Disse er alle forfalskninger og har blitt påsatt Waffenamtmerkinger etter andre verdenskrigs slutt.

## Motstandsvåpen
Under andre verdenskrig ble deler av, og hele pistoler, smuglet ut av arbeiderne, gjerne i matboksene. Disse våpnene var tiltenkt motstandsarbeidet. Våpenet blir kalt «Matpakke-Colt» på folkemunne, og anslått antall er ca. 500 stk.

## Se også
* Liste over norske skytevåpen

## Referanser


## Litteratur
* Hanevik, Karl Egil: *Kongsberg-Colten*, 2003 ISBN 8299314321

## Eksterne lenker
* Kongsberg Våpenhistoriske Forening